**Marat Vazixovich Kabayev** (tat. Marat Wazíx uğlı Qabayev, Marat Vaziyx uli Kabaev)1961-yil 27-mayda Surxondaryo viloyati Uzun tumanida tug‘ilgan, oʻzbek futbolchisi, SSSR sport ustasi. 2016-yil 11-maygacha Rossiya Federatsiyasi musulmon tadbirkorlari uyushmasi prezidenti lavozimida faoliyat yuritgan. 2017-yil fevral oyidan boshlab oʻzi asos solgan „Xalqaro islom biznesi assotsiatsiyasi"ni boshqarib kelmoqda.

Biografiyasi
------------

Marat Kabayevning ota-onasi asli tatar millatiga mansub bo‘lib,O‘zbekiston hududiga Tataristondan koʻchib kelgan Oʻzbekiston SSR Surxondaryo viloyati Uzun tumanidagi shahar qishlogʻida tatar oilasida tugʻilgan. Otasi Vazix Kabayev o‘z vaqtida O‘zbekiston SSR milliy kurashi bo‘yicha respublika federatsiyasining raisi bo‘lgan. Biroq, Maratning o‘zi bolaligidan futbol va basketbolni yaxshi ko‘rgan. Birinchi murabbiyi Vladimir Matveyev bo‘lgan .

Kabayev 15 yoshida Moskva shahri va Moskva viloyatidagi Mehnat zahiralari jamiyatida o‘ynagan va mashg‘ulotlar olib borgan. 1979-yili Termizning „Avtomobilist" jamoasi tarkibida o‘ynay boshlagan. 1980-yilda „Paxtakor"ga taklif qilingan. „Paxtakor"da ilk o‘yinni 28-sentabr kuni Toshkentda „Lvov Karpati" jamoasi bilan o‘tkazilgan. U „Tavriya Simferopol"ga qarshi uy uchrashuvida birinchi golini urgan.

Kabayev hujum rejasida yarimhimoyachi sifatida o‘ynab hujumchilar ostida harakat qilgan. U yaxshi texnik tayyorgarlik, samaradorlik va katta harakat radiusi bilan ajralib turgan. Futbolchilik faoliyatini yakunlagandan so‘ng markaziy himoyachi vazifasini o‘tagan.

1981-yilda SSSR yoshlar terma jamoasi bilan Tulon shahrida (Fransiya) bo‘lib o‘tgan xalqaro turnirda ishtirok etgan. 1983-yilda SSSR Olimpiya terma jamoasi bilan norasmiy o‘yinlarda ishtirok etgan.

1986-yilda SKA (Rostov-na-Donu) birinchi liga klubida o‘ynagan. 1987-yilda „Paxtakor"ga qaytadi va darhol jamoaning eng yaxshi to‘purariga aylangan.

1989-yilda Yevgeniy Kucherevskiyning Dnepropetrovsk Dnepriga ko‘chib o‘tish taklifini qabul qiladi va u yerda Federatsiya kubogi sohibi bo‘ladi. Biroq, tez orada mashg‘ulotlarning birida jarohat olib davolanish uchun biroz vaqt futboldan chetlashishga majbur bo‘ladi. Sog‘aygach „Metalist"ga qarshi taqvim o‘yinida qatnashdi va uchrashuvlarning birida to‘pig‘idan jarohat oladi. Kabayev ikki oyda safga qaytadi va Kucherevskiydan „Paxtakor"ga qaytarishini so‘raydi.

1989-yilda „Paxtakor"ga qaytgach u erda ikki mavsum o‘tkazib, jamoaning katta ligaga chiqishiga yordam beradi. Biroz vaqt o‘tib Kabayev 1990-yilda Isroilga jo‘nab ketadi. Birinchi o‘yinda gol urishiga qaramay jarohati qaytalangani sababli shartnoma imzolay olmaydi.

1991-yilda 2-liganing „Umid" jamoasida o‘ynagan. 1991-yilda „Traktor" (Pavlodar) klubiga o‘tgan. Dastlab 2-ligada, SSSR parchalanishi bilan esa Qozog‘iston chempionatida o‘ynagan. U yerda jamoa sardori bo‘lgan. 1993-yilda Qozog‘iston chempioni va chempionatning kumush va bronza medallari sovrindori bo‘lgan. Kabayev O‘zbekistonda „Navbahor" (1995-yil chempionat bronza medali sovrindori) va „Dinamo" (Samarqand) safida o‘ynagan.
Futbolchilik faoliyatini 1998-yilda yakunlagan.

2000-yildan boshlab murabbiylik faoliyati bilan faol shug‘ullana boshlagan.

2011-yilda Qozonga ko‘chib o‘tgan.

2014-yil noyabr oyida Rossiya Federatsiyasi musulmon tadbirkorlari uyushmasi prezidenti etib saylangan. 2016-yil may oyida shaxsiy sabablarga ko‘ra ushbu vakolatlardan voz kechgan.

2016-yildan buyon 2017-yil 16-fevralda Moskvada ochilishi bo‘lib o‘tgan Islom bizneslari xalqaro assotsiatsiyasini (IAIB) tashkil etishda ishtirok etgan. Tadbirda IAIB va Islom Taraqqiyot Banki (Saudiya Arabistoni) o‘rtasida hamkorlik memorandumi imzolangan. Kabayev uyushma prezidenti etib saylangan.

Murabbiylik faoliyati
---------------------

Futbolchilik faoliyatini yakunlaganidan keyin murabbiylik bilan shug‘ullana boshlagan. 2000-2004, 2005-2008 yillarda — Toshkent shahridagi respublika futbol oliy sport mahorati maktabi murabbiyi bo‘lgan.

2004-2005-yillarda „Traktor" (Toshkent), 2008-2009-yillarda OKMK (Olmaliq) FK o‘rinbosarlar jamoasi bosh murabbiyi bo‘lgan.

2009-yildan — O‘zbekiston yoshlar terma jamoasi (19 yoshgacha) bosh murabbiyi lavozimida ishlagan. 2010-yil yanvar oyida jamoa Granatkin memorialida „Ochilish turniri" sovrinini qo‘lga kiritgan. 2011-yilgi mavsum boshidan buyon Zarafshonning „Qizilqum" jamoasi bosh murabbiyi lavozimida ishlab kelgan, biroq may oyidayoq 8-turning „Bunyodkor"ga qarshi o‘yinida 1:4 hisobidagi mag‘lubiyatdan so‘ng o‘z xohishi bilan jamoani tark etgan. 2011-yil avgust oyida „Paxtakor" seleksiya xizmatiga rahbarlik qilish taklifini qabul qilgan.

2012-yildan 2015-yilgacha „Rubin" (Qozon) klubining katta murabbiyi lavozimida faoliyat yuritgan.

Oilaviy holati
--------------

Oilali. Alina va Leysan ismli qizlari bor.

Ijtimoiy faoliyati
------------------

2014-yil noyabr oyida muftiy taklifi bilan Tatariston Respublikasi musulmonlari diniy boshqarmasi raisi Komil Hazrat Samigullin Rossiya Federatsiyasi musulmon tadbirkorlari uyushmasi prezidenti etib saylanadi.

2015-yil 26-iyun kuni uning rahbarligida Rossiya Federatsiyasi musulmon tadbirkorlari assotsiatsiyasi Tatariston Respublikasi musulmonlari diniy boshqarmasi bilan hamkorlikda „Kazan Arena" stadionida iftorlik uyushtiradi.

Iftorlikka 5 mingdan ortiq kishi tashrif buyuradi. Tatariston Respublikasi davlat maslahatchisi Mintimer Shaymiyev va Tatariston Respublikasi Prezidenti vazifasini bajaruvchi Rustam Minnixonovlar ham iftorlikda ishtirok etishadi. 2017-yildan buyon o‘zi tashkil etgan Islom biznesi xalqaro assotsiatsiyasiga rahbarlik qilib keladi.

Manbalar
--------

1. ↑  „«Новым президентом ассоциации предпринимателей-мусульман РФ стал первый зам Марата Кабаева»". 2017-yil 23-oktyabrda asl nusxadan arxivlangan. Qaraldi: 2016-yil 12-may.
2. ↑  „Структура — Международная ассоциация исламского бизнеса IAIB.world" (ru). *Международная Ассоциация Исламского Бизнеса*. 2017-yil 23-oktyabrda asl nusxadan arxivlangan. Qaraldi: 2017-yil 23-oktyabr.
3. ↑  „Исламский бизнес в России" (ru).  mir24.tv. 2017-yil 23-oktyabrda asl nusxadan arxivlangan. Qaraldi: 2017-yil 23-oktyabr.
4. 1 2  „В Москве представили Международную ассоциацию исламского бизнеса" (ru). *Ислам и мусульмане в России и в мире* (2017-yil 16-fevral). 2018-yil 27-yanvarda asl nusxadan arxivlangan. Qaraldi: 2017-yil 23-oktyabr.
5. 1 2 3  „Отец Алины Кабаевой стал главным исламским бизнесменом Татарстана". 2017-yil 24-oktyabrda asl nusxadan arxivlangan. Qaraldi: 2014-yil 24-noyabr.
6. ↑  „Марат Кабаев: «У Семина все получится»". 2017-yil 23-oktyabrda asl nusxadan arxivlangan. Qaraldi: 2012-yil 25-may.
7. 1 2  „Юбилей Марата Кабаева" (deadlink). 2012-yil 30-aprelda asl nusxadan arxivlangan. Qaraldi: 2012-yil 25-may.
8. ↑  *Виктор Хохлюк: «Наши футбольные легенды. Голеадоры бывшего СССР в футбольных битвах зарубежья». — Москва. — 2018. — стр. 77. ISBN 978-5-604-10716-4*
9. ↑  *Виктор Хохлюк:* «О том, как обозреватель „Интерфутбола" трофеи Марата Кабаева Находил» // «InterFutbol». — № 28 (496), июль 2018. — с. 12—13.
10. ↑  „Марат Кабаев: «Буряк громко ругался — в номерах киевлян отключили воду»". 2017-yil 21-avgustda asl nusxadan arxivlangan. Qaraldi: 2012-yil 25-may.
11. ↑  „Новым президентом Ассоциации предпринимателей-мусульман РФ избран Айдар Шагимарданов" (ru).  www.tatar-inform.ru. 2017-yil 23-oktyabrda asl nusxadan arxivlangan. Qaraldi: 2017-yil 23-oktyabr.
12. ↑  У руля новой «молодежки» встал бывший пахтакоровец[*sayt ishlamaydi*]
13. ↑  „Мемориал Валентина Гранаткина" (deadlink). 2012-yil 2-aprelda asl nusxadan arxivlangan. Qaraldi: 2010-yil 30-yanvar.
14. ↑  Известный в прошлом футболист Марат Кабаев назначен руководителем селекционной службы «Пахтакора»[*sayt ishlamaydi*]

Havolalar
---------

* Марат Кабаев — Газета «Спорт день за днем»[*sayt ishlamaydi*]

| * k
* m
* t
Qizilqum futbol klubi murabbiylari |
| --- |
| 
* ***Maʼlumotlar mavjud emas*** (1967–1993)
* Islom Ahmedov (1994—1995)
* Andrey Pavlovskiy (1996)
* Rinat Embulatov (1997)
* Vladimir Desyatchikov (1998–1999)
* Sergey Shevchenko (2000-2002)
* Rustam Mirsodiqov (2003)
* Sergey Shevchenko (2004)
* Igor Shkvirin (2005—2007)
* Vladimir Pachko (2008)
* Rustam Zabirov (2008—2010)
* Marat Kabayev (2011)
* Ravshan Haydarov (2012-2013)
* Rustam Zabirov (2013)
* Yuriy Lukin (2013—2016)
* Hamidjon Aktamov (2017—2020)
* Toshmurod Ogʻamurodov (2020)
* Hamidjon Aktamov (2020—2021)
* Nikola Lazarevic (2022)
* Asror Aliqulov (2023)
* Toshmurod Ogʻamurodov (2023)
* Jamshid Saidov (2023—)

 |